Benza into yamehlo abadlali bami - Barker | isiZuluBenza into yamehlo abadlali bami - BarkerImibiko ehambelanayo Benze kahle bakhetha uClive Barker - Umshana Sizoyishaya iMorocco - Clive BarkerBarker: Ukaputeni kufanele adlale emuvaJohannesburg - Umqeqeshi weBidvest Wits uClive Barker uthokoze ngaphakathi ngabadlali bakhe okungoSibusiso Vilakazi noPapy Faty, athi yibo agabe ngabo njengoba kuzoqhubeka imidlalo yeligi, kubika iKickOff.com.AmaClever Boys azodlala neBlack Leopards, ePolokwane ngoLwesithathu oluzayo.Kubhekwe ukuthi lo mdlalo ube nomehluko njengoba iqembu lishintshe umqeqeshi, ebekungu-Antonio Habas.UBarker uqale ukuqeqesha ngenyanga kaJanuwari, iqembu lakhe belilokhu lizilolonga namanye amaqembu e-PSL, njengoba bekumile ukudlala kusaqhubeka imidlalo ye-2013 Africa Cup of Nations.Ekhuluma ngemuva kokuthi bazilolonge neSuperSport United, uBarker ubengawuvali umlomo ngabadlali bakhe uVilakazi noFaty, odabuka eBurundi."Esiswini anginalo neze uvalo, kukhona uVilakazi noFaty, benza into yamehlo. Angiyikholwa indlela abakwazi ukudlala kamnandi ngayo," kuchazeka uBarker. "Into esisele ukuthi uma kuqala imidlalo, sishaye amagoli sibuye namaphuzu."
